മോഹന ഭോഗരാജു

മോഹന ഭോഗരാജു തെലുങ്ക് ഭാഷാ ചിത്രങ്ങളിൽ ഗാനങ്ങൾ റെക്കോർഡ് ചെയ്തിട്ടുള്ള ഒരു ഇന്ത്യൻ പിന്നണി ഗായികയാണ്. ബാഹുബലി : ദ ബിഗിനിങ് എന്ന ചിത്രത്തിലെ "മനോഹരി" എന്ന ഗാനത്തിലൂടെ അവർ അംഗീകാരം നേടി. അതിനായി 2015ൽ തെലുങ്ക് സിനിമയിലെ റേഡിയോ മിർച്ചി-മിർച്ചി മ്യൂസിക് അപ്കമിങ് ഫീമെയിൽ വോക്കലിസ്റ്റ് അവാർഡ് അവർ നേടി.
 ആദ്യകാല ജീവിതം 
മോഹന ഭോജ്‌റെഡ്ഡി എഞ്ചിനീയറിംഗ് കോളേജിൽ നിന്ന് ബിരുദവും ഒസ്മാനിയ യൂണിവേഴ്‌സിറ്റിയിൽ നിന്ന് എംബിഎയും പൂർത്തിയാക്കി. കുട്ടിക്കാലം മുതൽ, ഭോഗരാജു എപ്പോഴും സംഗീതത്തിൽ ആകൃഷ്ടയായിരുന്നു, കൂടാതെ സ്കൂളുകളിലും രവീന്ദ്ര ഭാരതി, ത്യാഗരാജ ഘാന സഭ തുടങ്ങിയ വിവിധ വംശീയ ഓഡിറ്റോറിയങ്ങളിലും നടന്ന നിരവധി മത്സരങ്ങളിൽ പങ്കെടുത്തിരുന്നു. ആറാമത്തെ വയസ്സിൽ അവർ പാടിത്തുടങ്ങി. എട്ടാം വയസ്സിൽ മുൻ നിയമസഭാ സ്പീക്കർ ഡി. ശ്രീപാദ റാവുവിൽ നിന്ന് അവർ തന്റെ ആദ്യ പുരസ്കാരം ഏറ്റുവാങ്ങി.
 സംഗീത ജീവിതം 
2013ലാണ് മോഹന തന്റെ കരിയർ ആരംഭിച്ചത്. 2013ൽ പുറത്തിറങ്ങിയ ജയ് ശ്രീറാം എന്ന തെലുങ്ക് ചിത്രത്തിലാണ് മോഹന തന്റെ ആദ്യ ഗാനം ആലപിച്ചത്. ബാഹുബലി : ദ ബിഗിനിങ് എന്ന ചിത്രത്തിലെ "മനോഹരി" എന്ന ഗാനം ആലപിച്ചാണ് അവർ അംഗീകാരം നേടിയത്. ഭലേ ഭലേ മഗഡിവോയ് എന്ന ചിത്രത്തിലെ അവരുടെ "ഭലേ ഭലേ മഗഡിവോയ്" എന്ന ഗാനം റേഡിയോ മിർച്ചിയിൽ ചാർട്ട് ചെയ്യപ്പെട്ടു.100-ലധികം തെലുങ്ക് ചിത്രങ്ങളിൽ അവർ ശബ്ദം നൽകിയിട്ടുണ്ട്.
 അവാർഡുകളും നാമനിർദ്ദേശങ്ങളും 

     റേഡിയോ മിർച്ചി മ്യൂസിക് - ബാഹുബലി: ദി ബിഗിനിംഗ് (2015) എന്ന ചിത്രത്തിലെ "മനോഹരി" എന്ന ഗാനത്തിന് അപ്കമിങ് ഫീമെയിൽ വോക്കലിസ്റ്റ് അവാർഡ്.
     സൈസ് സീറോ (2015) എന്ന ചിത്രത്തിലെ "സൈസ് സെക്സി" എന്ന ഗാനത്തിന് തെലുങ്ക് - മികച്ച പിന്നണി ഗായികയ്ക്കുള്ള ഫിലിംഫെയർ അവാർഡിന് നാമനിർദ്ദേശം ചെയ്യപ്പെട്ടു
     അരവിന്ദ സമേത വീര രാഘവ (2018) എന്ന ചിത്രത്തിലെ "റെഡ്ഡമ്മത്തല്ലി" എന്ന ഗാനത്തിന് TSR - TV9 പ്രത്യേക ജൂറി അവാർഡ്.
     അരവിന്ദ സമേത വീര രാഘവ (2019) എന്ന ചിത്രത്തിലെ "റെഡമ്മ തള്ളി" എന്ന ഗാനത്തിന് തെലുങ്ക് - മികച്ച പിന്നണി ഗായികയ്ക്കുള്ള ഫിലിംഫെയർ അവാർഡിന് നാമനിർദ്ദേശം ചെയ്യപ്പെട്ടു.
     പ്രതി റോജു പാണ്ഡഗെ (2021) എന്ന ചിത്രത്തിലെ "ഊ ബാവ" എന്ന ഗാനത്തിന് തെലുങ്ക് - മികച്ച പിന്നണി ഗായികയ്ക്കുള്ള SIIMA അവാർഡിന് നാമനിർദ്ദേശം ചെയ്യപ്പെട്ടു
അവലംബം

പുറംകണ്ണികൾ


വർഗ്ഗം:തെലുഗു ചലച്ചിത്രപിന്നണിഗായകർ
വർഗ്ഗം:തമിഴ് ചലച്ചിത്രപിന്നണിഗായകർ
വർഗ്ഗം:ഇന്ത്യൻ വനിതാ നാടോടി ഗായകർ